
PERSONAGGI 


Don Luis Preda, pret gioven. 
Margherita, sua mader. 
Giulia, cugnada de Don Luis. 
Gigio, sò ficeu. 

Orsola, cameriera. 

Maur, servitor de cà Belgiosa. 
Don Antoni 
Don Giovann 
On Busseree. 
Un Cereghett e on ficeu. 
Ninetta 

Brascin 

Sganzerla |) bassa gent. 
Pina 
Luisceu 

On Camerer ) ,, 
On Garzon d ostaria. 
Vott o dés giugador. 

On sonador d’orghenin, 


pret. 


ATTO PRIMO 


TIZI TIZI 


La scena rappresen'a la sagrestia di S.... 
Un braciere — Una tavola grande — Uno scrittojo, 
armadii, arredi, ecc., ecc. 


SCENA PRIMA. 


D. Antoni che sta scaldandosi al braciere 
e D. Giovanni. 


D. ANT. Voj ti, Don Giovann, t’ee ditt messa 
inscì a bonora stamatinna? Coss'el vocur dì? 

D. Gio. (terminando di deporre gli abiti cei quali 
ha detto messa) Hoo bisogn de disbrojamm alla 
svelta perchè voo via de Milan. 

D. ANT. In dove te vee de bell? 

D. Gro. 0, voo chi a Modron a trovà el curît; 
l'è on pezz che nol vedi. E intant me fermi 
là tutt diman. 

D. ANT. Te see bon de saludamel tant quel 
pover curatasc ? 

D. Gio. Figuret.... El bell l'è che doveva andagh 
injer, che gh'era l’offizi general.... Ma quell 
cial d'on Don Luis..... 

D. ANT. Chi? el Preda? 

D. Gio. Sì.... el me dis de speccià incou ch'el 
vegneva anca lù, el tojeva su el sò legn.... © 
peu jersira tard, t'el see ti cossa gh'è saltaa 
in la ment? Quell che l'è, ch'el m' ha ditt..... 
mabh.... chi.... scià.... là, el pò minga vegnì, e 
se voreva andà, de andà pur mi sol. 

D. ANT. Ghe sarà vegnuu la luna! Tel see 
neh! che l’è chi on poo de temp che l'è pu 
quell che l’era ona volta..... 

D. Gio. E ghe n’impodi mi? Se lu l’è matt chel 
ghe staga, ma intant se no el me tegneva chi 
a specciall, cont la speranza de sparmì i danee 
de la vittura, mi sariss andaa via insemma al 
canonegh Magnett..... 

D. ANT. Quell che matt! Che omm de compagnia. 

D. Gio. El so ben: lu el ghe n'ha semper ona 
quaj veunna ncuva per tegnì allegher! El par 
faa apposta! 

D. ANT. Sì, va ben; ma bisogna minga lassass 
tirà dent a disnà a la romana cont lu! alla 
larga... el mangia a quatter ganass!.... Hoo 
provaa ona volta in del Beltramoli.... ma el 
me ciappa pu. 

D. Gio. O, a proposit del Beltramoli. Ah! in 
jer.... (sont staa là a disnà perchè la contessa 

| Pasta l’è andada fceura ) m’hann daa un tro- 
seu d’inguilla marinada, che te disi.... alter che 
i pollaster... gh'è nanca de mett! 

D. ANT. Ob! 

D. Gio. El m'è costaa on poo car però.... per- 
chè hoo dovuu béveghen adree on para de 
quintitt de pu del solet.... 

D. ANT. Sigural...- Mi la me piàs minga perchè 
la lassa la bocca salada come la brisa.. 

D. Gio. Con tutt quest però son staa content. 
Te assicuri che in vita mia on boccon com- 
pagn l'aveva mai mangiaal 

D. ANT. Scià, che ghe demm ona bella ruga- 
dinna! Te sentet che frecc? (/rugando nel bra- 
ciere colla paletta). 

D. Gio. Tàs, che s’era adree a dì messa che 
gh’aveva i pee, cont licenza, che me vorreven 
andà via. 

D. ANT. E ti cosse te ven in la ment de andà 
a l’altar maggior a dì messa? Te dovevet andà 
al Crocefiss. 

D. Gio. Vegneva via vounna de quj ari de tra- 
vers... Ma adess, tornand in sul discors, te de 
savè ona roba! El noster Don Luis.... el Preda, 
el bev comè on’oca! Caso strano.... vun de sti 
dì el capita ai Angioi, el se setta giò giust a 
l'istess tavol dove sera mi.... e se t'avesset visti... 

D. ANT. Oh, stanti a cred!... L'è vera che de 
un poo de temp a sta part, l'è diventaa sot- 
turno, concentraa, con tant de motria, e se po- 
darav cred che l’ha cambiaa caratter; ma a 


l'ostaria a bev? El stanti 2 Cred. 

D. Gio. Quand te disi che l’era a l’instess tavol!... 
hemm ciciaraa insemma tutt el temp del disnà... 
L’era però on poo strabuffaa diffatti, el gh’a- 
veva comè on quajcossa che ghe andava in 
sbiess.... Quell che l’è, che on quintin dopo 
l’alter, on quintin dopo l’alter.... quand l’è levaa 
su in pee per andà via.... fiol d'ona negra... el 
fava l’arma visconta, mah! a la pu bella! 

D. ANT. Sarann sta i IS che te ERI 
giò ti, te ghe stravedu... 

D. Gio. Te disi de no, e sont restaa li anzi 
come quell de la mascarpa 

D. ANT. Citto che l'è SEDI femm mostra de na- 
gott.... 


SCENA II. 
Don Luis venendo dalla struda e delli. 


D. Gio. (fingendo non vederlo) Sicchè lu quand 
la vist la mal parada.... 

D. Luis. Ciao vialter, come sii temporii.... 

D. ANT. Caro Don Luis... 

D. Gio. Ciao Preda... 

D. LUIS. (deponendo cappello e tabarro) De cossa 
discorii? 

D. Gio. Discorevom de quell fatto ch'è success 
injer in domm, de quell lader ch'el s'era scon- 
duu in del guarnerii de la zila.... Ah, ab! 

D. Luis. E l'iann ciappaa? 

D. ANT. Pattasca.... l'è andaa in trappola lu de 
per lu, el morigiceu! hann saraa su la ciav.... 
e l’è sta dent finna in stamatinna! A momenti 
el crepava per l’odor de la zila e di mocusc. 
Ah, ah! 
D. LUI8. On pover diavol che forse el gha minga 
de viv. 
D. Gio. E che cerca de viv ai spall di alter... 
D. LUIS. Come sii facil a faghen ona colpa senza 
‘ savè se l’ha faa per vizi o per disperazion.... 


SCENA III. 


Busseree e delli. 


Bus. (avvicinandosi a Don Luis) Ehi, Don Luis, 
gh’è gent che le speccia in confessionari. 

D. Luis. Miracol, gh'è minga ona matinna de 
libertaa. Vegni subet (parte). 
D. ANT. Te sentet com'el ragiona? Tel disi mi 
l'è pu lu. Voj (al Busseree) Che aria tira incoeu ? 
Bus. Uhm! Inscì, inscì.... l'è tropp prest per 
capì.... bisogna speccià quand el ven indree 
del confessionari, l’è allora che di volt el sbatt 
el barettin d’on coo a l'alter della segristia. 

D. ANT. L’e on bell cial però! Se ghe secca, 
ch'el lassa sta; chi l'è che le prega? Marca- 
nagg! nanca ch’el sia on pover diavol d'on 
prét de dovè sta attaccaa a la parrocchia per 
tra in castell..... 

D. Gio. Vorria mi avè ereditaa quel che l' ha 
ereditaa de so zio..... 

D. ANT. E quell ch’el gh'ha de cà s0a.... So 
pader el gh'ha lassaa indree on mezz mi- 
lion... 

D. Gio. Sanguanon! Mi me contentaria de la 
quarta part..... 

D. ANT. E invece nun saremm semper duu pover 
pret strengiuu in di cost... 

D. GIO. Ah, mi l’è ora che vaga.... (guarda l'o- 
rologio) a vora che sont a cà.... e ch’ hoo faa 
colezion, vegnarà giusta el lega a teumm. 
Ciao, Don Antoni... 

D. ANT. Addieu.... 0 bon apetitt.... 

D. Gio. Altrettant.... 

D. ANT. No, no, grazia.... inceu ghe n'hoo as- 
see. Sont inciodaa chi finna alla voeunna: 
m'’hann refilaa de dì l’ultima messa. 

D. Gio. (ridendo) Perchè ? 

D. ANT. Perchè quel pover martor d'on Don 
Gregori, tel see neh?.... ghe n’ha semper 
veunna.... 

D. Gio. Asca quand el ghe n’ha dò.... 

D. ANT. El va giust a malass inceu.... Cont la 
borlassion che gh’hoo adoss a st'ora..... 

D. Gio. Coss’el gh'ha ? 

D. ANT. Seuja mi? L'ha mandaa a dì ch'el 
gh'ha on reuma ai lombi, come el dis lul 

D. Gro. Ah, ah, l'è on pover carr rott!.... Ciao, 
ciao... e soffri în pace.... 
D. ANT. Addio... 


SCENA IV. 
Maur in gran livrea e detti. 


MAUR (a Don Giovann incontrandolo) In grazia, 
reverendo.... 

D. Gio. Ch’el parla cont chi lor. (accennando a 
Don Antoni ed al Busseree, e parte). 

MAUR (a Don Anteni) Se podarav savò, in gra- 
zia... 

D. ANT. Parlee con chi lu (parte). 


SCENA V. 


Maur e il Busseree. 


MAUR In grazia, Don Luis el gh'è? 

Bus. Quaa Don Luis?.... perchè ghe n'è ona 
mezza donzenna de Don Luis.... 

MAUR Don Luis Preda. 

Bus. El gh'è minga. 

MAUR L'è mò de vegnì forsi? 

Bus. Sì, l'è già vegnuu.... 

MAUR E l'è già andaa via? 

Bus. No, l'è in confessionari.... 

MAUR. El starà dent on pezz?..., 

Bus. Mah! 

MAUR Se podarav minga.... 

Bus. Cossa? 

MAUR Fall dimandà? 

Bus. Adess no. 

MAUR E speccial, se po? 

Bus. Che le speccia pur... Ma l'ha propri bi- 
sogn Don Luis Preda? El po minga 8cusà cont 
on quaj alter pret?.... 

MAUR Poss propi minga.... ho bisogn de racco» 
mandamm propi a lù in personna. (Che pa- 
zienza che ghe veur quand s'ha de besogn 
quajcoss di pret!) 

Bus. (squadrando la livrea di Maur) L'è forsl via 
de padron lu? 

MAUR Soo ben ch’el scherza! 

Bus. Ahn.... mej inscì.... credeva di volt! (Ghe 
se ved minga de livreja!) 


SCENA VI. 
Orsola e detti. 


MAUR Oh! te chi l’Orsolin! 

ORS. Comò, lu de sti part? 

MAUR SÌ.... propi mi.... e lee in gesa de sti or? 

ORs. Sont vegnuda dent per sentì se Don Luis 
gh'è temp anmò a vegnì a casaa fa colezion, 
de già che sera chi a sentì messa.... sedenò la 
padronna la me mangia, | 

Bus. Leverissi sura Orsolin.... el sò padron ghe 
sarà temp anmò on pezz a vess in libertaa.... 
(parte accudendo a faccende di chiesa). 

Ors. Allora mi voo.... Ma se podarav savè per- 

chè lu el se troeuva chi? 

MAUR ( guardandosi attorno ) Adess che gh’è pu 
quell gamber cott, poss dighel.... Sont vegnun 

. chi per vedè de decidela foeura. 

ORSs. Coss'el veur decid? 

MAUR Femm minga de goss. L'è on pezz che 
mi sont vegnuu a capì che lee la cerca de 
menamni per el nas! 

Ors. Mi? Soo ben ch’el burla! Ghe n’ha anmò 

. de dinn? 

MAUR Coss’hinn donca tutt sti difficoltaa ? Cossa 
l'è sto tiramm innanz incoea diman, inceeu 
diman, senza mai vegninn a voeunna? Ses mes 
fa pariva che calass domà de ve_1ì in gesa o 
de andà al municipi a sposass. E pau invece, 
ecco chi! semm anmò de cap! La s'è pentida 

_ forsi? 

Ors. Mi no, nanca per insogn.... 

MAUR Cossa l’è donca ? Coss’ è success? Gh' è 
staa quajdun di solit amis forsi, de quij che 
ghe piàs a mett maa, che gh'ha daa di cattiv 
informazion? 

Ors. Nient del tutt! Lu l’è foura de careggia! 
Chi el voeur che vegna a dimm maa de lu? 

MAUR. Se sa mai! De la gent cattiva ghe n'è 


tanta a sto mond! 

ORSs. Ghe disi che l’è minga per quest! 

MAUR Abn, donca, el gh’è on motiv! Che me 
le disa, perchè se lee la me fa di misteri, ghe 
disi amplament che allora pensaroo divers. 

Ors. Ch’el pensa quell ch’el voeur: mi soo che 
se la stass de mi el sposaria anca adess.... de 
già che semm in gesa.... ma... 

MAUR Ma cossa? su donca, foeura sto ma! 

ORrs. Ma quand el veeur savella, hinn i padron 
che ghe nincress a lassamm andà via... 

MAUR Capissi anmì, ona bonna cameriera, anca 
i sciori ghe premm de tegnilla de cunt. Ma 
lor che pensen per lor, e nun pensemm per 
nun. Mi, grazia al ciel , in cà Belgiosa sto 
ben; gh'hoo quarantaduu e mezz al dì, el 
tond, una bottelia de vin.... in tutt robb che 
ghi ho ditt cent volt.... senza cuntà la cam- 
pagna e ì manc.... Donca, se se sposem, Vuj 
che la vegna via de padron; no poss soffrì 
qui) marì e miee che stann vun a Bergom e l’al- 
ter a Comm. L'è assee che sia via mi a servì. 

Ors. In quant a quest semm intes.... 

MAUR Anca i mee padron veuren minga che 
teeuja veeunna che l’abbia de seguità a fa la 
camariera. E i mee padron hinn gent che la 
pensa ben, capissela. 


ATO PRIMO 13: 


Ors. Oh, el credi... gh'haon tutt i reson.... 

MAUR Mi che sont in confidenza col sur cont, 
el me ciamma semper: e inscì quand l'è che 
mangion sti benis? 

Ors. E lu coss'el ghe respond? 

MAUR Che la guarda! giust jer sira intant che 
l'era adree a fa tavoletta per andà in teater, 
el m'ha ciamaal ma mi che injer l’era ona 
giornada inversa, la sa cossa gh'hoo rispost? 
Hoo tiraa su i spall e gh’ hoo rispost: mah! 
se sa minga! 

ORSs. Basta, on quaj moment el se savarà! 
MAaUR Sì, la settimanna che ven! Ma sont stuff 
però, gh'el disi propi de cosur... sont stuff... 
ORs. E l'è per quest che l'è vegnuu chi a cercà 

de parlagh a Don Luis! 

MAUR SÌ, propi! 

ORs. Cosa che entra Don Luis? 

MAUR Che la disa on poo! Perchè sto Den Lula: 
fieu di so padron, el s'è mai risolt de dà su 
i cart per vegh i dott? 

Ors. Perchè el gh’ ha minga temp: el gh'ha 
tant de fà chiin gesa de dopo che gh'è malga 
el prevost.... 

MAUR La ghe cred lee? L'è ben bonna! L'& 
inscì per tirà in long.... Fin che gh'è minga 
i dott nun se sposem minga, e finna che res 
stom inscì, lee la sta in cà di padron! L'ha 

% 

capiss el latin? Se specciom Don Luis ch' el 
daga su ì cart, podem fallà a sposass l’ann 
del duu e el mes del mai... 

 ORS. El ved come el fa? Adess el pensa tropp 
maa di mè padron, che hinn la pu brava gent 
del mond! 

MAUR Che la senta! Mi adess voo via, perchè 
voriss minga che Don Luis el ne trovass chi 
“insemma.... Ma che la creda, che mi m'è già 
squas-scappaa la pazienza! Che le tegna ben a 
ment!... e la saiudi (parte). 


SCENA VIII. 


Busseree e Orsola. 


(Un ragazzo entra correndo, attraversa la scena e 
scompare da una porta) 

ORS. D'ona part el gh’ ha tutt i reson.... ma 
come se fa a raccomandass a Don Luis de fa 
prest ? El da fosura come ona bestia a toccagh 
sto cantin. E intant passa el temp.... El gh'ha 
reson.... el gh'ha tutt i reson! i 

Bus. Ehi, sura Orsolin, Don Luis l’ ha squass 
fenil.... 

Ors. Poss fagh preparà la colezion ? 

Bus. Sì, la ditt de faghela pur preparà. Ehi 
sura Orsolin.... sicchè quand l’è che la tremm 
giò per la gesa? 





Oss. Cosse ghe ven in ment! ‘ 


Bus. Eb... che la vaga là... nun semm tuscots. ’ 
ORs. Ben ose vedaremm.... se sarann rés fio: ’ 


rirann.... 
Bus. Me raccomandi, neh.... se la fà ‘spos, che 


la vaga minga domà in brovett... . che la vegna * 


anca in gesa. 
ORS. Ob, quell se sa! 

° Bus. I bej usanz bisogna mai perdi. 
Ors. Natural! Ch’el staga ben (parte). 
Bus. A ben rivederla. 


SCENA VIII. 


Un ragazze in abito da chierico e il Busseree, 


CER. (con un turibole in mano) Ehi lu custod, 
‘hann già sonnaa la benedizion ? 
Bus. Sì, e l'è già on pezz anca.... bisogna fa 
» prest (sempre in faccende). 
CER. Ma se ved nissun a comparì? 
BUS. Adess vegnarann. 


SCENA IX. | 
Un Ficeu, il Ceregh e il Busseree, 
FICEU (accorrendo e mettendosi la cotta) Sont chi, 


incoeu tocca a mi, 
CER. A fà? 

Fieu A portà el terriliol. 

CER. Sì, ciappen on alter! Sont mi él primmi 

Fieu Cossa ghe entra el primm o l’ultim! In- 
coesu, tocca mi, e dammel chi subet.... 

CER. Ma va on poo via.... 

Fiazu Vera busseree, che incosu tocca mi?. 

Bus. Oh, secca un poo minga la scuffia!... 

CER. (fa le ficche al ragazzo) Ciappa, ciappa! 

Ficeu. E ti te m'el daret, mo, invece (/a per - 
toglierglielo). 

CER. Sta quiett, brutt barabbin.... 

Fieu Molla sto terribol.... 

CER. Guarda che t'el deo sui corni... 

FIiEU A chi? A mi? malarbetto gialdon (dd uno 
scappellotto al chierico; il chierico si difende, 
l’incensiere casca per terra). 

BUS. (accergendosi accorre a separarli a scappel- 

lotti) Ah, biricchitt de fieu; fina in gesa ve-: 

gnen a tacco lit ! > 


FIN DELL'ATTO PRIMO. 


ATTO SECONDO 


Camera riccamente ammobigliata in casa | 
di Don Luigi Preda. 


SCENA PRIMA, 
Orsola che dà erdine alla camera, è Margherita. 


MAR. (entrando) L'è mò de - vegnì a cà Don 
‘Luis? 

Ors. No, èl se mò de vedè a comparì. 

MAR. Oh, per bacco!.... ch' el gh'abbia tanti 
trusc in gesa? 

Ors. E sì ch’el m' ha faa dì del busseree ch'el 
vegneva subet. 

MAR. Anca quell ciall d’on sur prevost l'ha propi 
de amalass adess.... El par minga vera. Tutti 
ann quand gh’è de andà foeura a fa i cunt ai 
paisan, ne succed semper ona quaj veeunna. È 
mi vuj minga andà feeura sola, già.... 

Ors. L'è vera... Ehi! che la guarda che ghe 
‘ scovi denanz, l'ha toeujarà pu marì.... 

MAR. Per mi quel ch'hoo faa hoo faa.... poni pu 
ona pivella. 

ORS. Euh, che manera de trass giò de prezzi. 

MAR. Va on poo là, cialla! Me senti a morì 
che mè figu el sia mo de vegnì a ‘casa. L’è 
andaa via a honora stamatinna ? 

ORS. Quand sont levada su mi l’era già un pezz 
ch’el tambusciava per stanza. Anzi l'è vegnuu 
a l’uss a dimm de guardà ben in del dà or- 
din, de no toccà quij cart ch’el gh'ha li su la 
scrivania. 

MAR. Ah! el sarà el panegiregh de Santa Ce- 

. cilia che l’ha de fa domenega al Carmin. Po- 

ver fica, tutt i fastidi gh’ei ponden a lu. 

Ors. E lu che je ciappà no! 

"MAR. L'è minga bon.... el gh'ha el coeur fa in- 
scì.... l’è propi ficeu de soa mader. T'ee fenii 
de dà orden! 

ORS. Sì.... (raccoglie da terra qualche cosa ole 08- 
serva). 

MAR. Cossa te trovaa ? 

Ors. Te chi! On ritratt de la sura Giuletta 

— strasciaa in quatter tocch. Che peccaa! 

MAR. Oh! l’è ona bella frigna! 

Ors. Perchè ? Se l’è bonna come el pan! 

MAR. Chi l’è che diss quajcoss? Ma mi, vedet, 
-la me fa vegnì la rabbia, perchè l’è semper 
adree a poporà quell fieu che par che la 
gh’ abbia l'oracol! 

Ors. L'è tanto car quell pover veggin. ' 

MAR. Va ben.... ma ona volta se usava no & 
. fagh tanti morgninn ai fieu.... 
Ors. Signor’ iddio! l'è tant piscinin anmò!... 
MAR. Sì, sì, ma adess sti mamminn gh’j sueffen 
tucc.... La provarà quand el diventarà grand.... 
Tutt el santo dì adree al ficeu.... Che la rin- 
grazia el ciel che ghe n'ha domà vun!... ma 
se ghe n'’avess on vott o des.... 


.ORs. Oh, l’è ben a temp anmò. 


MAR. No, no.... adess hiun domà i poveritt che 
ghe n’ha tanti. 
Qrs. Ghe n’ha de bei anca lee, vedela.... 


SCENA II. 
Don Luis e delle. 


MAR. Te see chi finalment? 

D. Luis Sì, sont chi; la sta ben mamma? 

MAR. Minga mal incosu.... 

D. Luis E la soa gamba? 

MAR. Adess l’è anmò prest, senti nient; l’è in 
sul tard che me ciappa dent el dolor.... 

D. LUis Che la ghe staga minga sora.... 

MAR. Te see ben se mi sont bonna de sta 
quietta ! Bisognarav che me settass in pol- 
tronna, e che stass li tutt el dì! El saravy 
tant come famm morì des ann prima. 

D, Luis L'è una gran donna lee, _ 

MAR. O, mi ghe pensi nanca. Voj Orsolin? Te 
vedet no che l'è chi Don Luis? Digh a 
1’ Andrea donca ch’ el ghe faga andà la cote- 
letta. Te gh’avaree famm, vera? L'è già 
tard. 

D. LuIs No, inceu gh'o minga venia. sn 

MAR. Te se sentet man? 

D. Luis No.... oh giust. 

MAR. Te se saree seccaa a furia de sta in con = 
fessionari. Mangia, mangia la, toa coteletta. 
Cor Orsolin.... 

D. Luis Lassa sta.... 

Mar. Ti va... t'el comandi mi.... te vedaret che 
quand la sarà chi la mangiarà. 

ORSs. Voo, voo. (La gh’ha domà paura ch’ el 
moeura do famm!) 

MAR. Cosse l’è che te barbottet ? 

Ors. Nient, nient.... 

MAR. Voj, sent.... portem chi el mè chiccherott 
de la camamella. 

ORS. Sì (parte). 


SCENA III 
Giulia e detti. 


Gru. (accorrendo) Ciao, Don Luis, leverissi 
mamma 
D. Luis. Oh| che visita de bon auguri! 

MAR. Ciao.... 

D. LUIS Com'el sta el Gigio? 

Gru. El sta benon.... l'è in cusina cont denanz 
on tond de polenta col latt ch’el mett legria 
a vedell. 

D. LUIs Pover rattin! Ma stamattina l'è minga 
vegnuu a fagh el bin al zio negher! 

Giu. Te see vegnuu a casa tard.... ma adess fi- 
puret el corarà chi appenna che l’avarà fenii. 
Ma, ehi mamma, gh'hoo ona bonna notizia.... 

MAR. Sentimela.... 

Giu. M'ha scritt l’Albert ch'el spera de vegnì a 
Milan in sta settimanna. 

D. Luis Oh giust! L'è minga possibill. 

Giu. Comè? 

D. Luis Ma sì.... la Commission d'inchiesta in 
dove l'è dent lu, a st'ora la sarà.... a fa- 
ghela bon mercaa....la sarà a Catania! Fi- 
guret.... 

Giu. Ob, l'era a Catania sabet passaa.... e jer 
sira la miee del commendator Stradella la 
m'ha ditt che anca lee je speccia a Milan 
prest.... come te diseva.... 

D. Luis Euh ben, se non la sarà sta settimana 
la sarà quell’altra.... Sta pur sicura, cara cu- 
gnadina, che mò fradell el se perderà minga 
per la polvera. E peu? quante temp l’è che 
l'è via? El sarà on ann? 

Giù. Te ghe diset poch ? Sarann vundes dì sta- 
sira ai nceuv ora in punta! Te capiree che per 

. mì el me par on secol! 

D. Luis El te sta tant a coeur? 

Giu. Oh bella! El m'ha minga de sta a coeur? 
L'è mè marìl 


SCENA IV. 


Orsola e detli. 


MAR. Te see chi finalment? 

Ors. Ecco el sò chiccherott.... © 

MAR. Comencia a dagh la coteletta a Don 
Luis... 

D. Luis. No, mamma, che la faga minga de 
compliment. 

ORSs. (a Margherita) Che la guarda che gh'è de 
là el cavallant del fittavol che l’ha portaa i 
cappon.... Che la ghe daga un poo on’oggiada 
anca lee a bon cont!.... mi me par che sien 
minga staa in capponera assee! 

MAR. Che besasc!.. Speccia mi, el farà piasò a 
portann di alter! (parte assorbendo la cama» 
milla, Orsola la segue). 

SCENA V. 


Don Luis ec Giulia. 


Giu. Sent, Don Luis.... de già che me regordi.... 
te gh'ee de fà inceu? 

D. Luis Gh’ hoo de dagh onalimada a sto pa- 
negiregh.... Però, se pò savè perchè te me fee 
sta dimanda? 

Giu. Voreva raccomandatt i cart de da su per 
l’Orsolin.... 

D. Lurs Gh’ hoo minga temp nè inceu, nè di- 
man, nè dopo... 

Giu. Oh, che grazia! Scusa veh! L'è già la se- 
gonda volta che te me rispondet inscì quant 
te tiri a man sta robba! (Coss’el veeur dì mo?) 
Oh! ma sta pur quiett che t'en parlaroo pu. 

D. LUIS. Scusa Giulietta! Cara ti scusem! Hoo 
propi rispost senza savè cossa me diseva.... 
Certi argoment, cosse te voeut.... di volt me 
fann dà fceeura senza savell. 

Giu. Me sont accorta che l'è on poo de temp, 
veh! E de già che te vegnet fosura con sti 
paroll.... lassa che te faga ona dimanda.... Sent, 
mett che sia toa sorella ; perchè te see pu al- 
legher come ona volta? Perchè te see cambiag 
come dal dì a la nott? 

D. LUIS L'è vera! pur tropp l'è veral 

Giu. De cossa el dipend? 

D. LUIS El soo no! 

GIU. Come l'è possibil? O l’è forsi che te veut 
minga dimmel?... Hinn minga robb de intri- 

, gass nun donn? 

D. Luis Ah, magara podess ditel! El saria i ben 
mej. Ti, cont el to cosur, cont el to bon sens, 
e cont quella manera de pensà che te sugge- 
riss ona bonna parola in tutt i ii chissà 
che non te podarisset famm tanto ben... 

Giu. Se mi te poss juttà in quaj manera. 


D. Luis E pensà che te see ti la causa! 

Giu. Mi? 

D. Luis Ti in personna!l Da quell dì che thee 
sposaa mò fratell, e che te see vegnuda a sta 
in cà nostra.... (prende la mano di Giuliet:a) Te 
credet ? el mont el s'è voltaa per mi. Tì te 
see vegnuda chi, piena de ce@ur, de amor per 
la cà, per to marì.... bonna come on angiol... 
( Giulietta si sgomenta e ritira la mano ) No..... 
lassem parlà, abbia pur minga paura. De quelli 
moment me sont accort che mè fradell el se 
s'era tiraa in cà on tesor! Che lu, formandes 
la soa famiglia, in santa pas, vorendes ben 
con ti... come duu puvion, l'aveva trovaa la 
manera de vess felice!... E sta felicita, l’hoo 

vista a cress quand l’è nassuu el Gigio! Me 
spieghi? A tutt quest mi prima gh’aveva mai 
pensaa. Passava la vita, soo nanca mi in che 
manera. Ma de dopo che gh’ hoo avuu sto 
quader sott ai ceucc.... ho comenciaa a man- 
giamm i onc... de nascondon. In principi l’era 

. invidia, ma dopo a pocch a pocch l'è diven- 
tada rabbia! 

Giu. (spaventata) (Misericordia cossa ghe ven in 
ment adess!) 

D. Lvis Giulia! Voo minga innanz.... ti te ca- 
pisset el rest. Mè fradell conteut..... © mi..... 
cont sta vesta negra... Sent! La s’ciavina di 
condannaa de Mantova la dev vess pussee li- 
géra tanti volt!... T'el disi mil 

Giu. (Oh signor! quest l'è on omm pers!) Sent 
Don Luis.... La confession che te me fee l’ è 
seria, seriissima. Ma pensa, veh! pensa Den! 
che a sto mond l'è m.nga tutt'ur quell che 
lùs. Tutti invidien i alter.... senza peusà che 
ognun in del so stat el pò trovà la manera 
de vess content... basta domà guardass indree... 
e mai innanz.... 

D. Luis No, l’è impossibil.... quand gh'è i con- 
front ch'inn tropp arent. 
Giu. I confront pgden vess minga giust. Di 
volt se cred ona robba per on’altra, se lassa 
scaldà la fantasia; e peu in fin de l’ascia..., 

D. Luis Anca mi hoo creduu per oti pézz clie 
fussen comei sogn cattiv che se fa quand se 
gh'ha on quaj coss sul stomegh. Ma hoo faa 
i mè scandalli.... i hoo studiaa tutt per per- 
suadem che s'era matt.... Stand chi insemma 
a vialter.... serom semper a quella. — Mò fra- 
dell... el ven a cà!... Chi l’è che ghe cor in- 
contra? dò creatur che paren vegnuu giò del 
ciel apposta! che ghe fann legria, ch’el bra- 

. 8cen su, che ghe se metten voeunna per part a 
formà trii corp e on’auima sola! — E mi..... 
chi de per mi, cont l’oftizi, i predigh, la Bib- 
bia e i Santi Padri! Ghe veur alter che'i 
Santi Padril!! 

Giu. (Pover ficeu, el me fa vegnì su la pell de 
cappon!) Me par però che ti, come pret, te 
doverisset savè mej de mi i sacrefissi che pur 
tropp bisogna fà di volt, e i virtù che dann 
la forza necessaria... 

D. LUIS Mett auca che se sappien.... mett che 
se convssen assee de insegnaghi a i alter in 
sul pulpit.... ma quand chi de dent gh'è on 
foeugh che brusa tuscoss... cossa serven i vir- 
tù?... per cossa hinn bon i sacrefissi! Per fa. 
nass el rimors d'avej perduu, e d’ave) faa per 
forza! Mi te dimaudì a ti adess coss’ hoo de 
fal Andemm minga a ravangà chi \'è che ghe 
n’ ha colpa; se l'è stada mia mader per la 

mania de vegh on ficeu pret, o se sont staa 
mi on ciall a cred che se podess fà ona seconda 
edizion de S. Luis Gonzaga. Adess se tratta 
de vegnì foeura de sta posizion tremenda. Che 
parèr te me dee? Di su! Hoo de andà a fraa? 
Giu. Pesg che pesg! Adess che voeuren pu sa- 
veghen.... 
D. LUIS Hoo de andà in di Mission? Piantà chi 
“ Milan, ti, mia mader, mà fradell, quel car an- 
giol de quel Gigio.... teu su sacch e fusell 
e andà in coo del mond? È peu se treuvi 
anca là on marì e miee che che se ver ben? 
Sent Gialia, sarìa pront a giontagh tutt quel 
ben di Dio che m'ha vanzaa mò pader.... me 
contentaria de viv de pover pret, de quij che 
batt la scuriada.... ma vegnnn focura, libe- 
ramm de sta passion che me tormenta! 
Giu. Sent, mi no poss ditt che ona robba sola! 
a lomendecoeure de talenthinn qui) che va 
soggett ai passion pussee di alter! Ma, l'è 
giusta in del coeur e in del talent che deven 
trovà la manera de remediagh! 
D. Luis Tautt paroll.... tutt robb inconcludent! 
Giu. Mi sont minga in cas d'insegnatt a ti... 
gh'hoo minga i studi... 
D. LUIS Oh, quij serven molto! 
GIU. Però, sent Don Luis: la mission del pret 
la pò vess molto utile in mezz a la societaa; 

quand l’è trattada senza segond fin de in 
teress e de politica. Pensa quanto ben te 
podet fa cont l’esempi de la virtù, cont la 
parola de la vera moral. E pensa invece che 
on pader de famiglia s'el gh’ha i carezz di 
so ficeu, bisogna però ch’el se addossa el pes 
e la tremenda responsabilità de la soa educa- 
zion! Capissil ti te par de vess isolaa, e te 
rincress. Ma esagera minga la toa posizion: 
semm minga chi nun a fatt compagnia? tua 
mader, to fratell, mi.... che te vourum ben 
che semm la toa familia? — Del rest sta pur 
sicur che i penser trist duren minga tant 
quand se gh'ha i princip) giust. Passarà sto 
moment de crisi, te tornaret a diventà quell 
d'ona volta: e allora content de la toa mis- 
sion te diret: se nissun ha de vess felice a 
sto mond, ringrazi el ciel de coeur d’avemm 
minga miss in la posizion de chi ghe tocca 
lavorà tutta. la vita per guadagnass nanca 
assee de viy! Te par Don Luis? Gh'hoo 
reson ? 


D. Luis Sì, te gh'e reson.... come nun pret quand 


predicom. Se cerca de persuad i alter de quell 
che semm minga persuas nun! No, l'è inutil.. 
Giuletta! hoo bisogn de sentì de ti... minga 
domà di paroll.... ma on consilli pratich.... ona 
reson che me persuada.... 

Giu. (Signor... Che reson hoo mai de inventagh 

d’alter..... che vedi pur tropp che ghe n'è 
minga? ) 


SCENA VI, 
Orsola, Gigio e detti. 


ORS. (al Gigio) Teu, te vedet che l'è chi la 
mamma! 

GIU. Coss’el gh’ha quel pover vecc? 

ORs. Euh sì! la gh’è successa grossal 

GIU. Cosse te gh'ee dì, Gigiceu? Te pianget.... 
oh tinoli! L'haa fa ona quaj tomma? 

ORrs. Oh giust! L'era adree ch’ el giugava cont 
i cappon ch'ha mandaa el fittavol, e inscì 
come se fà, el ghe trava giò i fergui de pan... 
Ma l’ha comè casciaa là on poo tropp el ma- 
nin, e on cappon, taffeta, el gh'ha daa ona 
beccada! 

Giu. Oh, pover bambin! El t'ha faa bobaa el 
pipì? Speccia che te le farà guarì la mamma, 
neh ? (fa dei baci sulla manina di Gigio), ecco, 
inscì el guariss subet.... 

D. LUIS (resta în estasi guardando Giulia e Gigio). 

ORrs. La ten li lee el ficeu? 


Giu. Sì, va pur... 
ORS. (per partire incontra sull'uscio Don Antoni). 

SCENA VII. 
! Don Antoni e detti. 


D. ANT. Gh'è Don Luis? (a Orsola). 

ORS. Eccol li, ch’el resta servii.... 

D. LuIs Oh, Don Antoni. 

D. ANT. Ciao Don Luis. — O sura Giulietta, > 
l’ è li col sò mazz de fior in brasc? Miracol! 

Giu. El ved? (si /eva in piedi) Fagh leverisco a 
Don Antoni (al Gigio). 

D. ANT. (al Gigio) Ciao, ciao... 

D. LUIS (a Giulia) Te vet?.... 

Giu. Vedi che te set impedii.... 

D. Luis E l’ultem consili che voreva de ti? 

Giu. En discorraremm... 

D. Luis No, dimm .ona vidi adess.... 

G10. Ben.... no poss ditt alter che d’avè pa- . 
zienza per adess e te vedaree.... col temp.... 
(parte). 

D. LuIs Avè pazienza!!! 

SCENA VIII, 
Don Luis e Don Antoni. 


D. ANT. Sicchè, come vala? 

D. LuI1s Cossa te gh’ee de neuv? 

D. ANT. Gh’avaris bisogn on piasò de ti. 

" D. Luis Se poss, volontera.... 

D. ANT. M'hann scritt adess che mia sorella 
la‘ fa spos domenica de mattina. La tou el 
fieu de l’ost de Ronchett di Rann... Donca 
veuren ch’el matrimoni in gesa el faga mi. 

D. LUIS (Semper l’istessa storia!) 

D. ANT. L'è ben che mi (t’el see neh?) tutti 
fest gh'hoo de andà a Grattaseui a dì messa 
in cà di Vittadin.... Bisognaria, per podò vess 
in libertaa, che ti te me fasset el piasòè de 

» andà a Grattaseuì per mi. 

D. Luis Poss minga, per via che gh’'ho el pa» 
negiregh al Carmin.... 

D. ANT. Oh, ma te se disfescet alla svelta, veh, 
in di Vittadin. Hin fittavoi che paga ben, ma 
fann minga tanti serimoni. Cerca de famm 
sto piasò.... 

D. Luis Te gh'ee nissun d’alter de mandà ? 

D. ANT. Ma guarda! Hinn tucc impegnaa. Don 
Giovann l’è andaa a Modron, el vegnarà 

domenica de sira. El Boss l’è borlaa giò de 
la scala jer mattinna, el se deruscua el firon 
de la schenna, e l’è in lett ch’el tormenta 
come on’anima del purgatori. Don Giusepp 
el fà la cura de la salsapariglia e ghe tocca 
de dì messa prima dell’alba.... — Di alter se 
po minga fann on cunt, perchè nanz che fà 
on piasò.... Jesus Maria! 

D. LUIS Ben ben, andaroo mi... 

D. ANT. Grazie mille.... Voj, regordet neh, che 
se te capita on bisogn anca ti, parla.... basta 
che sien minga danee però.... Addio, sta ben... 
semm intes.... 

D. LUIS Vegnarà chi el legn a teumm eh? 

D. ANT. Oh, figuret! Gh'è el legn del fitavol a 
tira de duu. El vegnerà chi a la porta. Addio. 
Adess cori a S. Simplizian.... 

D. LuIs Cossa gh'è? 

D. ANT. Gh'è el funeral del cont.... del cont... 
vattelacatta! Me regordi pu. 

D. LUIS L'è ona bonna polpetta per vialter ? 

D. ANT. Caro ti l’è pu el temp d’ona volta! Al 
dì d’incoeu binn tutt polpett succ: la bagniffa 
la porta via el Municipi (parte), 

SCENA IX. 


Don Luis solo, indi Orsola. 


D. LuIs La Giulietta la me dis.... de avè pa- 
zienza (crolla il capo) Brutt segn! l'è come i 
botton de foeugh che se ghe dà a i malaa 
quand gh’è pù speranza de guarij: donca bi- 
sogna propi dì che l'è ona causa sballada la 
mia! Che hoo de sagrificamm a faa sta vit- 
ta! Eh! pur tropp! (resta immerso in profondi 
pensieri). 

Ors. Don Luis el dorma ? 

D. LuIs Mi no.... 

Ors. El voeur la limonada ? | 

D. Luis Grazia tant Orsolin (con grazia, poi 
deve). 

ORrs. (El me par de bonna luna!) 

» D. LUIS (rendendo la tazza) Grazia, e ch'el Si- 
gnor te Je renda all’alter mond.... ( guarda 
fisso Orsola). 

ORS. Voreva digh ona robba, s'el permett! 

D. Luis Dilla pur, la mia tosa.... 

ORSs. El s’è regordaa ? 

D. Luis De da su ì cart per i dott? (s’ irrita) 
El soo, el 800, el 800; me l’avarann ditt 
tresent volt! Cossa l'è sta robba peu! Cre- 
dii che sia el voster servitor? Cossa l'è sta 

smania? Gh' è sto gran bisogn de maridav? 
Euh! per dincio, podii minga scusà? Scusi 
anca mì... 

Ors. Ma lu l'è pret! 

D. Lurs E perchè sont pret, son de buttà 
in del portaruff? Sont anca mi compagn di 
alter. 

ORS. (sgomentata) Ch' el gh’ abbia rispett almen 
alla vesta ch’el gh'ha sul 

D. Luis Ahn! a la vesta, vera? Come se la 
fuss ona smorzireula la vesta! No, ghe n'è 
minga de dott, te minga de toeull quell brutt 
macacco de quell servitor de cà Belgiosa! 
No, te de sta chi! Te gh’ee minga de ceur 
de vorè piantamm chi tucc.... dopo che te see 
vegnuda granda in cà nostra? Te podet la- 
mentass forsi ? Dì ? parla. Perchè te voeut andà 
a ligass per semper cont el Maur.... guani chi 
te calla nagotta ? 

ORrs. Infin l'è on galantomm, el me veur ben... 

D. Luis Galantomm! Miracol! Chi l’è, a sentiv 
vialter, ch'è minga galantomm, quand disco- 
ren de sposav? Sarii ben bon de dì che sont; 
mi on baloss (la prende per la mano) appenna 
che te guardass in faccia.... o te strengess sta 
man chi in di mee... 

Ors. Ab, signor.... me “paren dò tenaj ( cerca 
svincolarsi). 

D. Lurs Mi saront on canaja, dill pur, ch'el 
credi... se me lassass strascinà de la passion... 
(la stringe e la scuote con violenza). 
ORS (spaventata) No, per caritaa.... ch'el guarda 
coss’el fa.... (si svincola a forza). 


SCENA ULTIMA. 


i Margherita e detii. | 
MAR. Cossa succed ? 
D. LUIS (ricomponendosi in fretta) S'era adree a 


fagh sentì a l’Orsolin el panegiregh de Santa 
Cecilia. 


FINE DEL SECONDO ATTO. 


ATTO TERZO 


PIRRO 


n 


Un’ osteria fuori della Porta Ticinese. 


(A sinistra) Don Luis cenbarba posticcia e par- 
rucca, în abito da popolano seduto ad una tavola 
colla Ninetta che mangiano e bevono. 


(A destra Brascin, Sganzerla, Pina e Luisoeu 
sedutò anch'essi a tavola, 


(Più indietro) Quattro Giovanotti del popolo giuo= 
cano & treselle. 


(In fondo) Il Cameriere e il Garzone pronti 
pel servizio. 


Ad altro tavolo si giuoca alla mora. — All’ alzarsi del 
sipario tutti sono a posto, mangiano, bevono, giuo- 
cano. 


(giuoco di mora). 


1° Gio. Trii trii.... e napola de copp.... 
3° Gio. Come l'è incaviggiaa stasira quell 
dio li. 

2° Giro. Andemm, ciappi mi! Oh, che bell’ass! 
4.° GIO. Speccia on poo.... Cossa manca di trii 
trii?... 

1.* GIO. Manca quader.... 

2.° Gio. Andemm innanz. Copp.... 6 pou copp 
anmò per ona mezz'ora! 


(giuoco di mora). 


BRA. (battendo col coltello il bicchiere). 

GAR. Comanda. 

BRA. Porten su on alter mezz liter. 

GAR. Subet (parte e ritorna a seconda dei ce- 
mandi). 

Sca. Che famm che gh’aveva! 

Pina Me par anmì! T'ee voltaa via ona mezza 
lira de pan in d'on atem. E sì che l'era 
poss! 

BRA. Cosse te veut? E mi instasira lio minga 
famm invece... Hoo comenciaa a inversamm 
cont quella li (indicando Luiseu). 

Sca. Oh ben, adess dagh on taj.... 

BRA. Ghe l’hoo chi sul gozz.... che la me stanta 
a passà.... Ma no, sent: ti che la reson te la 
capisset di volt.... dill ti... dighel chi sulla 
faccia... L'è minga vera che se lee la gh’ a- 
vess mai loggiaa.... se la gh’avess mai fua on 
segn.... 0 cossa seuja mi.... l' era impossibil 

che quell pelaa el seguitass a spasseggià per 
la contrada? 

Lui. Ma quanti volt hoo de dittel che mi l’ a- 
veva nanca veduu! 

BRA. Ti tel conossevet però.... va là! 

Lui. Ben, ti cred quel che te voeut.... 

Sca. (gridando) Ma finilla, ona volta, rompee 
pu la scuffial... E sto mezz liter el ven o 
el va? 

GAR. Serviti, signori. 

BRA. Te set andaa a impienill sott a la 
tromba? 

PINA Andemm ch'el voji giò mi sta volta. 

BRA. Sì, sì, bevemm..... e pensemegh pu..... 
perchè se ghe pensi... fiol d’on can.... l'è roba 

+ che me senti a vegnì su el panaton de 
natal! 

Lui. O sent, se te la piantet..... ben, se non te 
la piantet, sta su allegher.... (riseluta). 

BRA. Come sarant a dì? 

LUI. Come sarant a dì, che in fin de l’ascia, se 
te credesset ‘mai de famm crepà tisega, t'ee 
sbagliaa el monton. 

Sca. Ma insomma, sii semper de cap? 

PINA Se pò nanca mangià quel pocch boccon, 
ch’ el fee andà in tant tossech.... 

(giuoco di mora). 


Nin. Ma lu el mangia nagott? Oh Dio, come 
l'è de pocca spesa! (a Don Luis). 

D. LuIs. Oh! mi hoo già disnaa. Comanda pùr 
per ti.... Mi bevi.... 

Nin. (a Don Luis) Quand l'è inscì, ‘speccia.... 
Voj camarer.... 

CAM. Comanda.... 

NIN. Cossa te me dee d’alter? 

Cam. Ona bonna busecchina.... quatter cappell 
de fònsg in frittura... on stecch de polpettin.... 
No? Hoo de fagh andà ona coteletta ai ferri? 
On quarto di pollo a lesso.... on para de sar- 
dell de Nantes.... 

Nin. No, guarda.... se ghe fuss quatter frasch 
d’insalata? 

CAM. Indivia o zucoria?... 

NIN. O voeunna o l’altra. 

CAM. Cont on para d’ovitt in ciappa ? 

NIN. E on rostin negaa, sel ghe fuss.... (a Don 
Luis) El ne mangia un boccon anca lu? 

D. Luis. Te l’hoo dit che mangi pu nient.... 
Puttost porta de bev. 

NIN. Voj, piccol, mouvet. 

GAR. Hin lor ch’ ha comandaa el quinto ? 

D. Luis. Ghe vosur alter... Porten ona botte- 
glia... 

CAM; Come le veeur ? Barolo, o Barbéra ? 

Nin. Basta ch'el sia bon... 

D. LUIS. Porta vun e l’alter.... (IZ! Cameriere 
parte, poi ritorna con piatti, la bottiglia, ecc., e 
serve). 


(giuoco di mora). 


1.° Gio. L’è nostra, l’ è nostra... 

2.° Gio. Speccia on moment.... 

3.° Gio. Ma sì.... el gh’ ha in man el trii.... te 
vedet no? (finiscono la mano, raccolgono le 
carte, e contano î ponti). 

4° GIO. (al compagno) Va là che te set ona 
gran s’ceppa, veh! 

2° Gio. Chi, mi? Ma savii che l’ è bella? Per- 
chè te me minga faa segn che te gh’averet in 
man el duu de fior? 

4.° GIO. On poo anmò, ho seguitaa un’ora a 
invidatt! 

2° Gio. Va a scondet.... l’è minga quella li la 
manera de giugà.... te set indree di mija.. 

4.° Gio. L’ è ti che te l’ee fada grossa... perchè 
se te ghe mettevet ona scartoffia invece del 
re... eren tucc noster.... e ghe l’aveven propi 
in del geubb | 

1.° Gio. Andemm, andemm, femmen on’ altra! 

2° Gio. Tocca a mi a fa el mazz (giuocano), 

BRA. Che stuaa che metten giò per fa ona par- 
tida a trisett. 

_SGA. (al Brascin) Te par minga che ghe veub- 
bia on boccon de formaj?... (accenna al Ca- 
meriere che si avvicina e serve). 

PINA Tant per levà l’unto?... 

BRA. Allora gh'en veur on alter mezz liter.... 

SGaA. (picchiando nel bicchiere) Sù, sto mezz li- 
ter... andemm innanz! 

LuI. Me piasarav a savè chi l'è quell là setaa 
giò insemma alla Ninetta... 

ScA. (osservando Den Luis) Chi, quel barbon la? 

LUI. $ì, propi quell là.... 

Pina Par finna ch’el gh’abbia la barba ri- 
missa! | 

BRA. El t'ha ferii la fantasia anca lu forsi? 

LUI. Oh, malarbett.... che teu coeur! Se pò pu 
dì nagott adess con ti.... Parlaroo pu.... 

BRA. El sarà ben mej. (si volge ad osservare Don 
Luis) El gh’ ha ona faccia de spia che con- 
sola... 


(giuoco di mora). 


D. LUIS. Portee de bev, fioi de cani.... su on’al- 
tra botteglia.... (al garzone che serve). 
Nin, Ma el voeur andà in cà balenna sta sira... 

D. Luis. Lassa che vaga.... on diavol scascia 
l’alter. 

NIN. Coss' el gh'ha adoss? 

D. Luis. Gh’hoo adoss l’inferno|! 

NIN. Ch’ el cascia on poo via la catremonascia.... 
Nà, ch’ el beva! 

D. Luis. Voja giò... Ninetta bella! che quaj- 
coss succedarà. Stasira l'è la sira bonna, veh, 
sta ben attenta! Hoo bisogn de negà in del 
vin, s'el fuss possibil! 


(I dialoghi seguenti dovranno essere recitati quasi con- 
temporaneamente da tutti e tre i gruppi, mentre si giuoca 
alla mora). È 


1.° GRUPPO. 


1.° Gro. L'è dada! stasira non poss venc ona 
partida. 

3.° Gio. Emm comenciaa a shaglià de prencippi, 
e adess s’ciavo. 

2.° Gio. L'è che a mettess a giugà cont di 
giugador compagn de nun ghe veur on bell 
fidegh.... 

4.° Gio. S' cepponi.... andee a giugà a la rella) 


GEA 

2.° GRUPPO. 


Bra. Tornand sul discors.... l'è (continuando un 
discorso) el padron che gh'ha tort.... 

SgA. Se insogna nanca, perchè el Peder i sò 
vott dì ghi aveva daa a temp.... 

BRA. Va on poo via, che mi el 800 chi l'è el 
Peder! 

SGA. L’è on bon ficu.... e in del 80 mestee gh'è 
nissun che ghe bagna el nas. 

BRA. A mi te voeut damela d’intend?. 


PINA (continuando un discorso € parlando con 
Luise) Quand l’è vegnuda a cà la gh’ aveva 
anmò i ceucc tutt ross... O 

Lui. L'aveva piangiuu forsi ? 

PinA Alter che piangiuu! So marì el gh’aveva 
daa ona pettenada come va... 

Lui. Oh bell, oh bell!... Già, hinn semper sott 
a taccà lit. 

PinA Hinn pesg de can e gatt.... 


3.° GRUPPO. 


D. Luis. Oh Ninetta bella! Mangia, bev, stemm 
sy allegher!,.. i 

NIn. Ch' el diavol l’è mort. 

D. Lurs. Pensemm minga ai fastidi, casciemm 
via i rimors de la coscienza. 

NIN. Coss' el va a tirà a man adess! Mi deri- 
mors ghe n° hoo minga. 

D. Luis. Perchè te se giovina, te see bella.... 6 
te see minga ligada cont di cadenn eterni, 


(si sente a! di fuori il suono d’un organetto). 


BRA. Vej! gh'è chi el menna-menna... (si levano 
tutti in piedi) Femm quatter salt? 

PiNnA. Femmi! 

Sca. Voj piccol, fa vegnì dent quell sonai.... 


NIN. («a Den Luis) El balla lu? 

D. LuIs. Soo nanca de che part se comencial 

NIN. Ma che gioven l'è lu? Malarbetto sial 
L'è nanca bon de ballà? 

D. Luis. Fa besogn de vess bon ? Se pò ballà 
l'istess; sta attenta che balli anca mi. 

NIN. Quell l’è de fà! 


i] 


Bra. Scià chi, indree sti tavol.... (atvivinandosi 
a Don Luis) Ch'el se tira in là, ch'el leva 
su... el ved no che l'’infescia ch’inscì? 

D. LUIS. (si alza ma si regge a stento essendo ub- 

briaco) Alter che ballà mi, gh'è la stanza che 
la balla invece! 


(La scena sgombra nel mezzo serve ai danzanti. Bal- 
lano i giovani del primo gruppo con altre donne che si 
ritengono venute dall’ altra camera dell’ osteria. Ballano 
uomini e donne del secondo gruppo. Ninetta balla con 
qualcuno degli uomini a piacere. — Quando l’organetto so0- 
spende il primo ballo, Don Luis si avvicina alla Luis0ea), 


D. LUIS (alla Luiseu) A quell che vedi te see 
molto passionada per el ballà, eh? 

LUI. Ah, sì, propi, l'era la mia passion fin de 
bagaja. 

D. Luis Ah sì? bella passion.... passion granda, 
nobila, generosa. 

Lui, Perchè ? El gh'avarav quajcoss de dì? 

D. Luis Mi no... car el mè apgiol.... (fa per 
accarezzarla). 

BRA. (strappando via la Luiseu da Don Luiz) 
Coss’ el ghe entra lu? 

D. Luis Te chi, te chi, come el se scalda! L'è 
s0a miee forsi?... E ch'el disa on poo per mia. 
regola el ghe voeur ben lu a la soa miee? . 

Sca. (a Brascin) L'è ciocch come on bòèe, ab- 
bia on poo pazienza! 

D. Luis Ah, ah! Anca ti te vegnet foeura cont 
la pazienza? Te imparaa de la Giulietta ?: 
Bravo..., sont content! Ma voj! quella là sì, 

che brava donna.... minga come vialter.... (4 
Pina e Luisceu e Ninetta) donn senza coo.... Chi 
a l’ostaria.... a mangià, bev e sta allegher.... 
E i voster fioeu in dov’ hin?... in dove j' avii 
lassaa.... in sulla lobbia? 

BRA. (a Sganzerla che lo trattiene a forza) Las- 
sem andà che ghe schisci el coo a quella 
brutta bestia.... 

SGA. Va on po là, trattel de matt! 

BRA. Trattall de matt? Ghe dervi el venter.... 

Sca. Te vedet no ch'el sa minga coss'el se 
dis ?... 

D. Luis Oh, oh, quest l’è on intortt!... Mi, 
vedel, giusta lu, ch’el voeur parlà inscì (al 
Sganzerla) s00 fin tropp cossa me disi, s00 
che lor hin nanca degn de basagh la sceula 
di scarp a la Giulietta (alle tre donne). 


vera "I Oh malarbetto rost! 


D. Li Ss, 89.... citto , citto... perchè se la 
sent lee.... 
BrA. Finissela... 

D. Luis La ven chi... e allora che figura foo 
a trovamm chi insemma a tanta barabaja ? 
BRA. Ten la lengua denter di dent.... (minac- 

cieso) 0 te inversi l’anima. 
D. LUIS Ti? Cont quella faccia de galera. 
Bra. A mi? Ab, can de la Martina! (prende un 

coltello dalla tavola e vibra un colpo a Don Luis 
che finisce collo stramazzare) Toeu, © impara a 
anda) a cercà col lanternin. 

D. LUIS Ah! - 
(confusione generale; tulti scappano via, non resta 
in scena che Don Luis a terra în un angole)— 

Cam. (ritornando dalla cantina) Cossa diavol? 
Hinn scappaa tucc senza pagà? Te chi! on 
mort? Oh Dio, ajutt, ajutt! (accerre gente. 
Don Luis è trasportato fuori dell’osteria). 


’ 


(Durante questa scena muta si odono voci di popolani 
al di fuori ohe cantano): 


Ommi ommi ommi 

. O che dolor de stomegh! 
Ommi ommi ommi 
Quando mi passerà! 


FINE DELL'ATTO TERZO. 

Camera in casa di Don Luis, come nell’atto secondo. 


SCENA PRIMA. 


Maur e Orsola entrando dalle due porte opposte 
ed incontrandost. 


ORs. Oh, sur Maur! 

MAUR Cossa gh'è de neuv ? 

Ors. L’ha ricevuu el bigliett de Don Luis? 

MAUR Sont cors chi per quell. Coss’el voeur dì? 

Ors. El soo minga mi... Ghe disi, caro lu, che 
in sti quindes dì ghe n’hoo avuu di dispiasòè 
tant che sia assee! 

MAUR Perchè no mandamm a visà? 

ORs. E lu perchè el 8’ è mai lassaa vedè? El 
gh’ha propi nissuna premura per mi!” 

MAUR Ma ghe l’aveva ditt! sera stuff de spec- 
cià inutilment!... stuff finna desora di cucc! 
Ors. Pover omm, el gh'aveva reson anca lu. 

Ma quand l'ha sentii la disgrazia de Don 

Luis... l’ha minga pensaa a mi quaj volta 
în che stat me doveva trovà? 

MAUR SÌ, l'è vera,... 

Ors. Ah! s'el fuss staa chi quella nott! Che 
spavent ! 

.MAUR Gh'el credi. 

Ors. El pioveva che la vegneva giò a secc! e 
l'era già la mezza nott, che Don Luis l’ era 
mò de vegnì a cà. La padronna (pariva ch'el 
coeur ghe le disess) l’ era in su i gucc.... In 
dove el sarà, in dove nol sarà.... ( Bisogna 
notà che Don Luis depù di des or l'è mai 
sta via in tutta la soa vital) Mi cercava de 
consolalla, ma gh’aveva on s'cacc addoss che 
tremava comò ona feuja! Pensem de fa levà 

- sù el marì de la portinara per mandall in 
quaj sit a vedò se le truceva. Mandem anca 
el servitor... mandem el coeugh.... tucc at- 
torna a cercall de chi e de li. Intant, cont i 
ceuce fiss sulla pendola, ogni quart d’ora che 
passava el pariva on secol! E mai tornava 
nisson, e Don Luis nol compariva! Che nott 
d'inferno! Nun savevom pu cossa ghe n’aves- 
sem in saccoccia! Quand l’è torna indree el 
portinar... e poeu el coeuch.... e poea infin 
anca el servitor, senza avell trovaa.... la pa- 
dronna la m' è minga morta in brasc per on 
miracol del ciel. — Tutta on tratt se sent, 

tach tach, a batt la porta. Correm debass tucc, 
e se troeuvera li denanz duu facchin che por- 
ten ona barella cont su distess Don Luis. tutt 
sanguanent, smort come on pann lavaa, coj 
ceuce saraa e la bocca storta. Signor Madon- 
na, che orror! Hemm creduu ch’el fuss mort ! 
L'hemm miss in lett... è cors i dottor... e per 
grazia del ciel seguitaven a dì: l'è nagotta, . 
l'è nagotta! Che staghen quiett. | 


MAUR Difatti la ferida l’era ligéra a quel che 


par... 


Ors. Per fortunna, caro lu! ma gh’ è staa di 


moment, di moment! vedel.... 


MAUR E adess el sta ben? 
ORs. L’è trii dì ch’el comencia a levà su.... 


MAUR Tanto mej donca, la battosta l’è pas- 


sada.... 


ORs. Ma se l’avess vist i struzzi che la gh’ ha 


faa adree quella povera sura Giulietta, l' è 
minga robba de cred! Lee, con quella 802 
manera, pienna de grazia.... la ghe stava li 
al cossin tutt el dì e tutta la nott! Lee 
l’ ha mai fa mostra de nagotta, e sì che.... 
quella de vess vegnuu a cà minga vestii di 
so pagn, el gh’aveva daa in l’oeucc anca a la 
mamma! 


MAUR Comè! Hinn minga staa i lader che 


l'hann saltaa?.... 

Ors. Mah! Lassemmela li.... gh’ ha de vess on 

misteri che sa domà la sua Giulietta... ma 

citto, per caritaa... me premm tropp che i robb 
staghen chi. ” 


SCENA II. 
Margherita e detti. 


MAR. (un po’ brusca) Orsolin, l’è veguuu el 
dottor ? 

Oxs. Fin. adess no... 

MAR. (a Maur) Cosse te voeut ti? Gh'emm tut- 
t'alter per la ment adess.... 

ORrs. (a Maur) Ch'el ghe tira minga a man del 
beliett de Don Luis. 

MAUR (s'inchina e sî ritira). 

MAR. Va a vedè g'el gh'ha bisogn quaicoss.... 
intant che mi ghe scrivi al fattor..:. ( Orsola 
parte). 


SCENA II. 
Don Antoni € detta. 


D. ANT. Sura Margherita.... riverisco. 


MAR. Serva soa, Don Antoni. 
D. ANY. Ma insomma, come l’è sta scenna? 
MAR. Coss’el voeur! me capiten a mi! 

). ANT. Cioè, l’è a mi che me capitent Oh! el 
m'ha faa on bell servizzi, propri de bon, e tons 
chi per ringraziall. 

MAR. De cossa l’intend de parlà? 

D. ANT. Ma sì, venerdì passaa dell’altra setti- 
manna, preghi Don Luis de andà a Grat- 
tasccui per mi a dì la messa la domenega 
adree; el me dis sì, sì, e pocu el m'ha 
brusaa el pajon! 

MAR. Chi? Don Luis, me ficeu? 

D. ANT. Sì, propi lu. Ma pazienza anmò, l’è quell 
ch'è vegnuu adree. Mi, come gh’aveva ditt a 
Don Luis, doveva andà a Ronchett di Rann 
per el sposalizzi de mia sorella. Fus mò l’aria 
di marscid, fuss che quand se tratta de spos 
se alza el gombet on poo pussee del solit.... 
l’è che m'è ciappaa on sfris chi a la testa, 
ma tanto fort, che mia sorella l'ha dovuu 


mettem in lett e sont sta in lett tutta la 


settimanna. Injer matinna, che l'era festa, 
senza nanca vegnì a Milan, tapascì a Grat- 
taseuj per fa el mè dover.... persuas de vess 


in pienna regola. Domà che quand rivi in sul‘ 


sagraa vedi tutt i paisan che vegnen fceura 
de gesa. Oh bella, disi in tra de mi: — è 
già fenii la messa prima che riva el pret che 
ha de dilla? Voo innanz.... e quj villan invece 
de cavamm tanto de cappell, come faven sem- 

per, senti che disen in tra de lor: voj, l’è chi 
el pret.... el riva coll’ultema.... oh el le ciap- 
pa.... el gh’ ha gamba bonna.... e tutt sti bei 
robb. — La sà cos'era success? L'è che Don 
Luis l’era minga andaa a dì la messa per mi 
la festa prima.... el fittavol l'aveva fissaa ad- 
drittura on alter pret senza damm i vott dì. 
Hoo vuu de grazia de trottà indree a la 
svelta, sedenò quj villan voreven fa passà el 
scrupol d’avò pers messa cont una sopressada 
de spall, che me sarav comodaa ona sverza. 

MAR. E inscì, coss’el voeur fagh? 

D. ANT. Comè? voriss almen ringraziall del bell 
servizzi ch’el m' ha faa. | 

MAR. El preghi... (Se capiss ch'el sa nagott. ) 
Per adess ch’el faga stoo piasè ch'el tira a 
man nient, ch’el torna on’alter dì.... 

D. ANT. Ma l’ha de savè che mì... 

MAR. Me par che quand disi el preghi, l’è segn 
che gh'è la soa reson.... 

D. ANT. (Cossa gh’è per ari chi inscì? An- 
daroo de l’Orsolin.... lee la me squajarà quaj 

+ COSS (parte). 

MAR. Che seccadura! Ghe calava anca questa! 

SCENA IV. 


Don Luis, sostenendosi con un bastene, pallido e 
macilente, s'avvia silenzioso ad una polirona e siede 
affaticato. — Margherita si aggira inquieta per 
la scena, 


MAR. Oh, te see chi finalment! Podeva pu de 
‘trovamm in quattr’oeuce senza quella seccada 
d’ona Giulietta.... se pò savè insomma come 
l'è sta storia di pagn ? 

D. LUIS Povera mamma, la gh'ha reson, ma la 
preghi cont tutt el coeur, lassemm stà sto ar- 
goment. 

MAR. Dimm come l'è stada.... e poeu te pro- 
‘ metti de parlann pu.... 

D. Luis Che ghe le dimanda a la Giulietta.... 

MAR. Oh, de quella frigna là se pò cavaghen 
de nient.... E poeu, chi sont mi? Hoo de andà 
de la nocura a dimandagh i interess de mè 
fieu? Questa l'è bella! Te de vegh pussee 
confidenza cont lee che cont mi? Ti rispon- 
dom a mi! Come l'è sta storia de vesses tro- 
vaa in strada a quell'ora vestii de fustagh! 
Come te faa a dismentegass del decoro della 
toa condizion.... dell’onor della toa famiglia ! 
Andemm, spieghet ona volta.... che fina adess 

no avii faa, in tra ti e la Giulietta, che impa- 
stizzamm su di ciaccer... Ma la veritaa... quella 
veritaa che starav inscì ben in bocca d’on re- 
ligios mi hoo mò de sentilla, e l'è quest che 
cerchi ! 


SCENA V. 
Giulia e detti. 


Giu. Sont chi a fatt on poo de compagnia.... Te 
see content? (siede presso Don Luis e lavora ri- 
camo) 

MAR. (Malarbetta frigna ! ... l'è semper in di 
cost; poss mai vegninn a vocunna.... La me fa 
vegnì la rabbia. Oh, ma vegnarà a Milan l’Al- 
bert, e con lu ghe sarà minga tant Ps fa!) 
(fa per partire). 

Giu. La va via, mamma? 

MAR. Sì.... voo... de mi già l’ha mai bisogn 
nagott.... 

D. Luis Perchè la dis inscì? L'è DE vera... 

Giu. Che la vaga minga in collera... 

MaR. Che in collera d’Egitt. Voo via in pas mi! 

D. LUIs Leverissi mamma.. 

MAR. Stee su allegher! (parle). 

SCENA VI. 


Don Luis e Giulietta. 


D. LU (coprendosi il volto colle mani) Povera 
mamma! Se la savess!.... Ma te ghe diree ti 
quajcoss, neh? Te ghe diree che mi gh' hoo 
minga avuu el coragg de confessà la veritaa... 
e che in tutt quell ch'è success mi soll ghe 
n° hoo colpa. Oh, Giulietta! te preghi... parla 
in manera che mia mader l'abbia minga de 
vegh on rimors de vemm miss su sta carrìera. 
Povera donna! 

Giu. Andemm, andemm.... tiremm minga a man 
sti robb. 

D. Luis Te credet che la mamma la me per- 
donerà ? L'è stada troppa grossa! 

Giu. Parlemen pu.... te preghi... 

D. Luis T'ee bel pari ti a dimm inscì, bisogna 
ch'en parla semper! Quant ti te me ditt de 
vegh pazienza... 

Giu. L'era l’unegh rimedi che ghe fuss. 

D Lurs Te podet minga immaginass che scon- 
volgiment è succeduu denter de mi! La pa- 
zienza, in quel moment là, l’era come ona 
seggia d’acqua in d’ona fornas pissa! l’ha 
servii a fà saltà iu aria ona vampa invece de 
smorzà el foeugh. Me sont scalda la testa! e 

segond mì allora, deggià che me vedeva de 
dovè fà ona fin cativa, tant ghe n’aveva a sta 
nanca li a scombatt! Te see cont chi sera a 
quell’ ostaria !... 

Giu. Tas, el 500... 

D. LUIS Se pò vess pussee disperaa de quell de 
riduss a sto punto? Giulietta, guarda minga 
via! Per caritaa.... ti te set el fil che me ten 
anmò in vita. Gh' hoo bisogn de vess perdonaa 
de ti! 

GIU. Te podet dubitan? Nissun mej de mi co- 
noss el to coeur... 

D. LUIS Se te me perdonet ti.... se me perdo- 
nerà mia mader e mè fradell.... 8' ciavo, me 
rassegni al me destin. A Milan già ghe stoo 
pu.... No.... ghe stoo pu.... el saria on scan- 
dol..... e poeu gh' hvo vergogna..... Voo via..... 
voo inscimma d’ona montagna.... a viv de per 
mi.... se non ghe sarà i rimors a famm com- 
pagnia. 

Giu. No, no, i rimors te vegnarann minga 
adree! ma bisogna schivà de restà sol. Cer- 
chet ona compagnia. In del paes in dove te 
fee cunt de andà, ghe sarà tanta miseria, come 
in tutt i paes del mond.... tanti vecc pu bon 
de lavorà, tanti fieu che ven su ignorant; 
tanti pader de familia che invece de trovà, 
giust in la familia, qui) consolazion che te 

credet ti, stantarann a guadagnà assee de 
mantegnilla e patirann la famm! Ecco la 
compagnia che te de cercatt ti.... Invece de 
invidià el ben di alter, cerca de fa del ben 
pussee che sia possibil..... 


D. LUIS Sto consili no 'l podora vegnì che da” 


on angiol..... 

Giu. Me piang el eceur a dovè vedett andà via, 
ma l'è mej.... va pur.... Anca l’Albert.... 

D. Luis Vegnarii a trovamm ? 

GIU. Figuret! 

D. Luis E me scrivarii de spess? 

Giu. Sì, alter che scrivet.... ma riten pur che 
quand tra ti e Domeneddio ghe sarà ona vos 

— sola, la vos de la povera gent che te bene- 
dirà, t'avaree pu bisogno di noster letter... sta 
pur sicur. 

D. LuI1s Per caritaa, regordev de mi! 

Giu. Non ne dubita! 

D. Luis Grazia tant, Giulietta, grazia! Adess 
sont quiett. (pausa) Te credet de fà vegnì chi 
l’Orsolin ? 

Giu. La ciami subet (parte), 

D. Luis Ciao Milan! Come te diventet pussee 
bell ai ceucc de chi te lassa per semper. 
Ciao! voo via, e chi sa se tornaroo a vedet 
ona qua) volta. Per lo men, bisognerà che passa 
di gran ann prima. Bisognerà che la vergogna 

e i rimors passen attravers a chi sa quanti in- 
verni! Allora el temp e i disingann m'avaran 
cambiaa el coeur in d’on tocc de giazz! e la 
testa.... che la và come on molin a vent, la se 
sarà quietada sotta ai cavej gris' — Mai 
ciao Milan, ciao tucc, ve lassi quand men do- 
veva specciammel , ve lassi anmò gioven.... 6 
senza che se sia realizaa nanca vocunna di bei 
speranz di primm ann de gioventù '.... ( cor 
rabbie) Imbecille.... che mettendem el collarin 
ho creduu de toccà el ciel cont on dit, e me 
sont piantaa invece coi mè man ona barricada 
tra mi e la societaa, tra mi e i consolazion 
de la famiglia, prima de savè i tesor che va- 
ren. Ma perchè gh'è mai staa nissun che m'ha 
visaa intant che serem a temp! Perchè gh’ è 
mai staa on cau che m'abbia ditt: Luis! guarda 
cossa te fee! — Adess capissi coss'hoo faa. Ma 
l'è tropp tard. Ob, s'el ciel el m'avess faa co- 
noss quai ann prima la Giulietta! sariss minga 
ridott a sto punto de fà compassion anca ai 
sass! 


SCENA VII, 
Giulia, Orsola, Maur, poi Don Antoni. 


D. Luis Povera tosa! Scusa veh.... se hoo tiraa 


in longh. 


Ors. Ch’el parla nanca...; 

D. Luis Gh'è chi anca el Maur ? 

Giu. Sì.... Vegnii innanz.... 

MAUR (si avanza). 

D. Luis Anca ti.... perdonem. 

MAUR Oh, coss’el dis mai! 

D. Luis Sposev, anca senza i dott, ghe pensi 
«mi a tuscoss.... e che Dio el ve manda la pas 
del coeur, che l’è el tesor pussee bell che mai 
ghe sia! 

oo Oh, grazia tant, grazia. 


D. LuIs Intant.... ciao, ve saludi (per partire). 

D. ANT. (avvicinandosi ) E mi, })on Luis, che 
gh' hoo smenaa la messa de Grattaseui per 
causa toa ? 

D. Luis Sì, ven chi, pover diavol! Te diree 
quella del mè benefizi a S. Fedel.... set con- 
tent? 

D. ANT. Contenton! Podeva minga cambià in 
mej! 

D. Lurs Giulietta , te vedet? (coi entusiasmo ) 
Hinn già tre i personn content. El to consili 
el me salva! Me comencia già a slargass el 
coeur! 


FINE. 

